আমার যে বান্ধবীরা সে যুগে আমাদের দলে ভিড়ে যথেচ্ছ ‘ছেলে’-মানুষী করেছে সেসব খাঁটি হীরেদের সেযুগে( বা হুজুগে) তুচ্ছ করেছিলাম, এটা স্বীকারোক্তি।পরবর্তীতে তারা সমস্ত বিদুষী হয়েছে এবং তাদের সেই মূল্য না বুঝতে পাড়ায় আমরা হাত কামড়ে মরেছি। আসলে যাদের সহজেই নাগাল পাচ্ছি এই মনুষ্য-জীবনে তাদের সঠিক মূল্য দিতে শিখলাম কই। আমাদের যত মোহ আভাসের প্রতি। সেসমস্তও শ্বেত-মরালীদের প্রতি যারা তাচ্ছিল্য ভরে সামান্য ঈশারা কিপটের মতো ছড়িয়ে দিয়ে যাবে এবং আমরাও ঘেউ করে চলে যাবো পেছন পেছন।